CELEX: C2005/143/08
Language: sl
Date: 2005-06-11 00:00:00
Title: Sodba Sodišča (šesti senat) z dne 14. aprila 2005 v zadevi C-163/03: Komisija Evropskih skupnosti proti Helenski republiki (Neizpolnitev obveznosti države — Direktiva 80/68/EGS — Varstvo podzemne vode pred onesnaževanjem z določenimi nevarnimi snovmi — Členi 3, 4 in 5 — Direktiva 91/689/EGS — Nevarni odpadki — Člen 2(1) in člen 6(1))

11.6.2005   
            
            
               SL
            
            
               Uradni list Evropske unije
            
            
               C 143/8
            
         
      SODBA SODIŠČA
   
   (šesti senat)
   z dne 14. aprila 2005
   v zadevi C-163/03: Komisija Evropskih skupnosti proti Helenski republiki (1)
   
   (Neizpolnitev obveznosti države - Direktiva 80/68/EGS - Varstvo podzemne vode pred onesnaževanjem z določenimi nevarnimi snovmi - Členi 3, 4 in 5 - Direktiva 91/689/EGS - Nevarni odpadki - Člen 2(1) in člen 6(1))
   (2005/C 143/08)
   Jezik postopka: grščina
   V zadevi C-163/03 Komisija Evropskih skupnosti (zastopnika: G. Valero Jordana in M. Konstantinidis) proti Helenski republiki (zastopnica: E. Skandalou), zaradi tožbe zaradi neizpolnitve obveznosti na podlagi člena 226 ES, vložene dne 8. aprila 2003, je Sodišče (šesti senat), v sestavi A. Borg Barthet, predsednik senata, U. Lõhmus in A. Ó Caoimh (poročevalec), sodnika, generalni pravobranilec: P. Léger, sodni tajnik: R. Grass, dne 14. aprila 2005 razglasilo sodbo, katere izrek se glasi:
   
               1.
            
            
               Helenska republika s tem, da glede pokrajine Thriassion Pedion:
               
                           —
                        
                        
                           ni sprejela ukrepov, potrebnih za preprečitev vnosa snovi iz seznama I Direktive Sveta z dne 17. decembra 1979 o varstvu podzemne vode pred onesnaževanjem z določenimi nevarnimi snovmi (80/68/EGS) v podzemno vodo in ukrepov za omejitev vnosa snovi s seznama II v podzemno vodo, da bi preprečila onesnaženje vode s temi snovmi,
                        
                     
                           —
                        
                        
                           ni uvedla predhodne preiskave za vsakršno odstranjevanje ali odlaganje z namenom odstranjevanja snovi s seznama I te direktive, ki bi lahko povzročilo posredno onesnaženje in
                        
                     
                           —
                        
                        
                           ni uvedla predhodne preiskave za vsakršno neposredno odvajanje s seznama I Direktive 80/68 kot tudi za vsakršno odstranjevanje ali odlaganje z namenom odstranjevanja teh snovi, ki bi lahko povzročilo posredno onesnaženje,
                        
                     ni izpolnila obveznosti iz členov 3, 4 in 5 Direktive 80/68.
            
         
               2.
            
            
               Helenska republika s tem, da ni sprejela ukrepov, potrebnih za popis in identifikacijo nevarnih odpadkov, odloženih v pokrajini Thriassion Pedion in s tem, da bodisi ločeno bodisi v okviru splošnega načrtovanja upravljanja z odpadki ni izdelala načrta za upravljanje z nevarnimi odpadki v pokrajini Thriassion Pedion, ni izpolnila obveznosti iz člena 2(1) in iz člena 6(1) Direktive Sveta z dne 12. decembra 1991 o nevarnih odpadkih (91/689/EGS).
            
         
               3.
            
            
               Helenski republiki se naloži plačilo stroškov.
            
         
      (1)  UL C 135, 7.6.2003.